"Super 8" ei hakka kordagi lohisema ega venima. Ometi tekkis mul filmi lõppu vaadates kummaline tüdimus. Ma kahtlustan, et süüdi on Joe'le on kirjutatud probleemid. Poiss peab aru saama, misasi on armastus, leppima oma ema surmaga, hakkama saama oma emotsionaalselt  kauge isaga, olema sõbralik oma käsutava parima sõbraga ja lõpuks võtma kokku julguse, et teha seda, millest film viimased pool tundi räägib. Iseenesest ei ole see kõik liiga palju, kuid Abrams tahab filmi lõpuks kõik otsad ilusasti kokku tõmmata, samas kui mina ei oleks üldse pahane, kui mul oleks pärast filmi lõppu võimalik kinosaalist välja minnes arutada, et huvitav kuidas ta elu selles või selles punktis edasi läks.